  Туспуктэм: vk.com (Александр Бречалов) Наталия Сильвестрова Кез ёросысь Чепца каргуртысь школаез быдэсак тупатъям бере усьтӥзы. Ужъёсты «Модернизация школьных систем образования» федерал программа улсын быдэстӥзы. Со сярысь Удмуртлэн тӧроез Александр Бречалов «ВКонтакте» мерлыко вотэсысь бамаз ивортӥз. Тупатъянэз быдэстон понна 34 манет висъямын вал. Школаысь укноосты но ӧсъёсты воштӥзы, борддоръёсты но выжъёсты тупатӥзы. Дышетсконниысь учкон но спорт залъёсты, сиськонниез, корридоръёсты но кабинетъёсты выльдӥзы. Выль мебель но тӥрлык басьтӥзы. Школа лыдӟиськонние коворкинг радъязы. 2023-тӥ арын федерал программая эшшо сизьы школаез тупатъязы: Сьӧлта, Глаз, Красногорск, Камбарка, Ува ёросъёсын но кыксэ Сарапулын. 2025-тӥ арозь 34 школаез выльдыны малпало. Тегъёс: школаос тупатъянужъёс Кез Удмуртия  